*Projekts*

LATVIJAS REPUBLIKAS MINISTRU KABINETS

2016. gada \_\_. \_\_\_ Rīkojums Nr. \_\_

Rīgā (prot. Nr. \_\_ \_\_. §)

**Par atļauju sabiedrības ar ierobežotu atbildību „Rīgas Austrumu klīniskā universitātes slimnīca" līdzdalības iegūšanai kapitālsabiedrībā**

1. Saskaņā ar Publiskas personas kapitāla daļu un kapitālsabiedrību pārvaldības likuma 4.panta otrās daļas 2.punktu, trešo daļu, 5.panta otro un ceturto daļu, atļaut sabiedrībai ar ierobežotu atbildību „Rīgas Austrumu klīniskā universitātes slimnīca" (vienotais reģistrācijas Nr.40003951628) (turpmāk – Austrumu slimnīca) dibināt kapitālsabiedrību – sabiedrību ar ierobežotu atbildību „Infektoloģijas centrs” un iegūt 100% līdzdalību jaundibināmajā sabiedrībā ar ierobežotu atbildību „Infektoloģijas centrs”.

2. Noteikt, ka jaundibināmai sabiedrībai ar ierobežotu atbildību „Infektoloģijas centrs” vispārējais stratēģiskais mērķis ir nodrošināt iedzīvotājiem kvalitatīvu un viņu vajadzībām atbilstošu veselības aprūpi, samazināt iedzīvotāju saslimstību ar infekcijas slimībām, novērst nevienlīdzību veselības jomā, veicot pasākumus, lai nodrošinātu Latvijas iedzīvotājiem vienādas iespējas veselības veicināšanā un veselības aprūpē, kā arī samazināt priekšlaicīgu mirstību no infekciju slimībām, mazinot riska faktoru negatīvo ietekmi uz veselību.

3. Austrumu slimnīcai izveidot komisiju materiālo un finanšu līdzekļu inventarizācijai, lai noteiktu mantas vērtību un saistību apjomu, kā arī nodrošinātu finanšu līdzekļus, mantas, saistību un lietvedības nodošanu saskaņā ar šī rīkojuma 1.punktā noteikto jaundibināmai sabiedrībai ar ierobežotu atbildību „Infektoloģijas centrs”.

Ministru prezidents Māris Kučinskis

Veselības ministrs Guntis Belēvičs

Iesniedzējs: Veselības ministrs Guntis Belēvičs

Vīza: Valsts sekretāre Solvita Zvidriņa

23.05.2016. 16:56

214

M.Podvinska, 67876109, marina.podvinska@vm.gov.lv